Na temelju članka 7. Odluke o osnivanju Savjeta mladih Grada Koprivnice („Glasnik Grada Koprivnice“ broj 3/14.) i članka 22. Poslovnika Gradskog vijeća Grada Koprivnice („Glasnik Grada Koprivnice“ broj 3/13.), Odbor za izbor i imenovanja, dana 9. listopada 2017. godine sastavio je

**IZVJEŠĆE**

**o provjeri formalnih uvjeta i popis važećih kandidatura za izbor članova**

**i zamjenika članova Savjeta mladih Grada Koprivnice**

Temeljem članka 5. Odluke o osnivanju Savjeta mladih Grada Koprivnice („Glasnik Grada Koprivnice“ broj 3/14.) te Zaključka o raspisivanju Javnog poziva za isticanje kandidatura za izbor članova i zamjenika članova Savjeta mladih Grada Koprivnice (donesenog na 2. sjednici Gradskog vijeća Grada Koprivnice, održanoj 20. srpnja 2017. godine), dana 15. rujna 2017. godine na web stranici Grada Koprivnice (www.koprivnica.hr) i u Glasu Podravine i Prigorja raspisan je i objavljen Javni poziv za isticanje kandidatura za izbor članova i zamjenika članova Savjeta mladih Grada Koprivnice- u daljnjem tekstu „Javni poziv“.

Do roka određenog u Javnom pozivu (10 dana od dana objave) pristigli su prijedlozi za članove i zamjenike članova Savjeta mladih Grada Koprivnice od Organizacije mladih - HSS-a Koprivnica, Foruma mladih SDP-a grada Koprivnice, Udruge RockLive, Foruma udruga nezavisne kulture - FUNK, Udruge Kopriva, Ateliera Koprivnica, Udruge za promicanje kulture i umjetnosti maMUZE, Udruge „Pod galgama“, Mladeži HDZ-a grada Koprivnice.

Prijedloge kandidatura razmatrao je Odbor za izbor i imenovanja Gradskog vijeća Grada Koprivnice na sjednici održanoj dana 9. listopada 2017. godine.

Od svih zaprimljenih prijedloga svi prijedlozi kandidatura zadovoljili su formalne uvjete propisane Javnim pozivom.

Sukladno navedenom, Odbor za izbor i imenovanja Gradskog vijeća Grada Koprivnice utvrdio je Popis važećih kandidatura za izbor članova i zamjenika članova Savjeta mladih Grada Koprivnice, koji je prilog ovog Izvješća te se uz Izvješće dostavlja Gradskom vijeću Grada Koprivnice i objavljuje na web stranici Grada Koprivnice i u sredstvima javnog priopćavanja.

KLASA: 021-01/17-01/0030

URBROJ: 2137/01-03-01/2-17-15

U Koprivnici, 9. listopada 2017. godine

 ODBOR ZA IZBOR I IMENOVANJA

 Predsjednik:

 Ernest Forjan